May 31,2017
అపోలో హాస్పిటల్స్‌కు పెద్ద నోట్ల దెబ్బ!
చెన్నై : పెద్దనోట్ల రద్దు తరువాత వ్యవస్థలో నగదు లభ్యత తగ్గిపోవడం, తమిళ నాడు మాజీ సీఎం జయలలిత చికిత్స కారణంగా సెక్యూరిటీ కారణాలతో ఆసుపత్రికి వచ్చే వారి సంఖ్య తగ్గడం, స్టంట్‌ల ధరలు పడిపోవడం తదితర కారణాల మూలంగా మార్చితో ముగిసిన ఆర్థిక సంవత్సరానికి అపోలో హాస్పిటల్స్‌ లాభం 40.7 శాతం మేర కుంగింది. జనవరి-మార్చి త్రైమాసికానికి సంస్థ నకర లాభం రూ.81.31 కోట్ల నుంచి రూ.48.16 కోట్లకు కుంగింది. ఇదే కాలంలో సంస్థ మొత్తం ఆదాయం 14.6 శాతం మేర పెరిగి రూ.1,457.34 కోట్ల నుంచి రూ.1,670.77 కోట్లకు చేరింది. 2016-17 ఆర్థిక సంవత్సరానికి గాను సంస్థ మొత్తం లాభం 14.6% మేర తగ్గి రూ.285.15 కోట్లకు చేరువైంది.అంతకు ముందు ఆర్థిక సంవత్సరంలో సంస్థ లాభం రూ.333.95 కోట్లుగా ఉంది. ఇదే సమయంలో సంస్థ ఆదాయం 15 శాతం మేర పెరిగి రూ.5,621.04 కోట్ల నుంచి రూ.6,467.66 కోట్లకు చేరింది. మార్చితో ముగిసిన ఆర్థిక సంవత్సరానికి సంస్థ ఏకీకృత నికర ఆదాయం రూ.7,255 కోట్లుగా నమోదు అయింది.
మీ స్నేహితులకు రికమెండ్ చెయ్యండి